Jack Marshall

Sir John Ross "Jack" Marshall (Wellington, 1912ko martxoaren 5a - Snape, Suffolk, 1988ko abuztuaren 30a) zeelandaberritar politikaria izan zen. Zeelanda Berriko lehen ministroa izan zen 1972ko otsailetik abendura.

Eskolan kiroletan nabarmendu zen, bereziki errugbian. Zuzenbidea ikasi zuen Wellingtongo Victoria University Collegen eta abokatu bulego batean lan egin zuen aldi batez. Bigarren Mundu Gerraren hasieran Ozeano Bareko hainbat uhartetara bidali zuten , eta gero Ekialde Ertainean eta Europan.

Alderdi Nazionaleko hautagaia izan zen 1946ko hauteskundeetan, eta Parlamentuko kide hautatu zuten. 1949an Estatistika ministro izendatu zuten eta gero Osasun ministro eta Justizia ministro. 1960tik 1972ra lehen ministrorde izan zen Keith Holyoake lehen ministro zen bitartean.

1972ko otsailaren 7an lehen ministro bihurtu zen Holyoakek kargua utzi ondoren. Hamar hilabete geroago, hauteskunde orokorrak galdu eta oposizioko buru bihurtu zen. 1974an Robert Muldoonen aurka galdu zuen hauteskundeetan alderdiaren lidergoagatik.

Hezibidea eta adeitasuna izan zituen ezaugarri eta "Gentleman Jack" izena jaso zuen.

Kanpo estekak 

Wellingtondarrak
Presbiterianoak
Zeelanda Berriko lehen ministroak
Zeelanda Berriko diplomazialariak